PERUSTUU TOSITAPAHTUMIIN. TAPAHTUMIA JA HENKILÖITÄ ON SOVITETTU TARINAAN.
Outoa olla taas täällä.
Olisin voinut jäädä laivaan ja purjehtia maailman ympäri.
Etkö kyllästynyt minuun niiden kahden viikon jälkeen?
Ne samanlaiset tatuoinnit olivat tapani kertoa, että tarvitsen tilaa.
Hetkinen.
-Minun pitäisi kantaa sinut kynnyksen yli. -Mitä?
Sulhasen tulee kantaa morsian ovesta. Muuten se tietää huonoa onnea.
-Meillä ei ole ovea. -Voi hitto.
Voisit kantaa minut hissistä.
Olet vaimoni.
-Olen vaimosi. -En voi lakata hokemasta sitä.
-Ei sinun tarvitse. -Hyvä.
Herra Kennedy.
Niin?
Mitä me teemme?
Vien sinut sisään ja tulen hakemaan laukut.
Selvä.
Hei, antakaa meille tilaa.
Oprah, Barbara Walters, The Today Show.
Kaikki haluavat keskustella kanssasi.
Kukas nyt on tanssiaisten kaunotar?
Tämä hetki kaipaakin lisää julkisuutta.
Miten pääsemme autollemme?
He haluavat meistä ensimmäiset viralliset kuvat avioparina.
Siksihän julkaisimme kuvan, jossa suutelet kättäni.
Lupaan, että jos menemme sinne ja annamme heidän kuvata meitä,
he lähtevät. Sitten voimme mennä pitkälle brunssille.
Ihan kuin poseeraisimme muotokuvaan. Etkö muista, miten hullu eilinen oli?
-Mitä jos puhun heille ensin? -Ja sanot mitä?
Että he saavat kuvansa, mutta heidän on lähdettävä.
Tarvitsemme tilaa, kun sopeudumme.
Rauhantarjous.
Ehkä voisit johtaa heidän lauluaankin.
-He voisivat laulaa kuorossa. -Minulla ei ole sävelkorvaa.
Olisinpa tiennyt sen aiemmin.
Luota minuun.
Luotan sinuun.
Hyvä.
Päivää. Hei.
Jos suotte minulle hetken, tuon vaimoni alas.
Naimisiinmeno vaatii paljon sopeutumista.
Vielä kaksi viikkoa sitten hän oli yksityishenkilö, joten se on vaikeampaa.
Pyydän, että annatte hänelle yksityisyyttä
sopeutumisen ajaksi. Arvostaisin sitä.
Kiitos.
-Miten meni? -Hienosti.
He tulevat rakastamaan sinua. He rakastavat sinua jo. Olet upea.
Olen tukenasi.
-John, miten häämatka meni? -Hienosti. Suosittelen teillekin.
Carolyn, nautitko avioelämästä?
-Onko pikku John Johneja tulossa? -Etkö tarjoa meille ensin drinkkiä?
-Vegasin kerroin on 3:1 pojan puolesta. -Carolyn, eikö suvussasi ole kaksosia?
Kiitos teille. Kiitos.
Hei. Pois auton päältä.
Avaa ikkuna.
Älkää viitsikö. Mitä minä juuri sanoin?
He eivät taida lähteä.
HERRA JA ROUVA JOHN F. KENNEDY
Mitä Caroline ja Ed antoivat?
Kauniin helmikoristellun tyynyn, jossa on monogrammimme.
Tein pyytämäsi listan stylisteistä.
Hienoa. Milloin voimme tavata heidät?
Mekö?
Tiedäthän, etten ole töissä täällä?
Voin järjestää sinulle työpöydän.
Toivottavasti saan sen Ralph Laurenilta tämän päivän jälkeen.
-Miltä se tuntuu? -Hyvältä kai.
En ole käynyt työhaastattelussa Calvin Kleinin jälkeen.
Ralph Lauren soitti sinulle itse, joten paikka taitaa olla sinun.
Se minua hermostuttaakin.
Haluan päästä sinne pätevyydelläni, en siksi, että…
Olet Yhdysvaltain kuuluisin nainen.
-Olen ylpeä sinusta. -En ole edes saanut työtä vielä.
Olen valmis elätettäväksi, joten älä mokaa.
Berman siirsi tapaamistasi Allison Mennon kanssa kuudeksi.
Selvä. Kiitos.
Pitää mennä. Toivota onnea.
Et tarvitse sitä.
Muista, että viemme Rosemarien juhlimaan hänen syntymäpäiväänsä.
En unohtanut, että viemme hänet ulos tai että on hänen syntymäpäivänsä.
Onnea matkaan.
-Rakastan sinua. -Niin minäkin sinua. Heippa.
Hei.
Emme voisi olla innostuneempia sinusta.
Meistä olisit upea lisä tiimiimme.
-Olemme puhuneet siitä jo kauan. -Ennen kuin lähdit Calvin Kleinilta.
Tämä on tärkeä hetki yhtiölle, joka valmistautuu listautumaan pörssiin.
Olen innoissani, että voin auttaa siinä siirtymässä, joten kiitos.
Olen pahoillani. En tiennyt tästä.
En tiennyt.
Median ostajien palautteen mukaan meillä on brändin identiteettiristiriita.
Ei tarpeeksi intellektuellia hyypiöille eikä tarpeeksi kiiltävää juoruilijoille.
Ymmärrän, ettei vähenevä levikkinne ole ihanteellinen,
mutta häiden jälkeen sinulla on uskomaton määrä ilmaista mediaa.
Vaimosi on itsekin maailmanlaajuinen sensaatio.
Michael mainitsi, että ette halua kansikuvaan,
mutta PR:n näkökulmasta se olisi valtava juttu.
Page Sixin mukaan
Carolynille on jo tarjottu Voguen ja Harper's Bazaarin kansikuvia.
Hän kieltäytyi molemmista.
Ymmärsinkö oikein,
ettei Carolynin mielipide kiinnosta, kunhan saatte hänet kanteen?
Kyllä, jos tämä tarina uppoavasta laivasta unohtuu.
Sanon vain, että sata paparazzia on leiriytyneenä kotinne ulkopuolelle.
Voisit yhtä hyvin käyttää sitä hyväksesi.
Suhteeni ei ole ratkaisu ongelmaamme.
Carolyn yrittää tietoisesti
olla herättämättä huomiota, ja haluan kunnioittaa sitä.
Se ei ole vaihtoehto.
Mikä on TV-ohjelma Georgen tilanne?
Lupasin esitellä jaksot, mutta tarvitsemme juontajan.
En ymmärrä, miksi suostuit kertojaksi Edin HBO-dokumenttiin, mutta oma sarjasi…
Mitä?
HBO:n Richard Plepler kertoi, että teet dokumenttia isäsi perinnöstä,
jonka Ed tuottaa.
Kuulen tästä ensi kertaa.
Ei ole hauskaa olla pimennossa, eihän?
Aulassa paparazzi yritti
lahjoa vastaanottovirkailijan heiluttelemalla liiroja.
Olimme olleet Turkissa alle 12 tuntia.
Ainakin tiedämme, että vetovoimasi ulottuu Lähi-itään.
Mitä Carolyn sanoi?
En kertonut hänelle.
En aikonut pilata matkaamme heti.
En sanonut mitään.
Gini. Olen voittanut neljä peliä peräkkäin.
Alan huolestua.
Oletko kunnossa?
Olen.
En halua tehdä siitä numeroa.
Kävin hiljattain seulonnassa.
He löysivät kyhmyjä.
Selvä.
-Mitä se tarkoittaa? -Tilanne ei ole ihanteellinen.
Syöpä on palannut.
Ilmeisesti se hyppäsi palleistani keuhkoihini.
Eikö sinusta otettu puhdas kuva kolme kuukautta sitten?
Ja kolme kuukautta ennen sitä. Ja vuosi ennen sitä.
Lääkäri uskoo saavansa kaiken pois.
Olet tavannut hänet. Hän kohtelee potilaita kuin vankilanjohtaja.
Tarvitset hoitoa NCI:ssä.
Tunnen johtajan, tohtori Klausnerin. Soitan hänelle heti.
Soita samalla lääkintäviranomaiselle.
Kuule. Arvostan huolenpitoasi, mutta voimmeko pysähtyä hetkeksi?
Haluaisin vain mennä kunnon drinkille.
Hyvä on.
Sinä tietenkin tarjoat.
Haen lompakkoni.
Tuletko?
Tulen ihan kohta.
Miten he saivat tietää, että olin siellä?
-En tiennyt, että minua seurattiin. -Joku näki, kun menit sisään.
-Mitä sanoit heille? -Pyysin vain anteeksi.
Sanoin, että on selvää, että läsnäoloni yhtiössä olisi rasite.
Olen pahoillani, kulta.
-Soitanko Ralphille? -Älä.
-Tunnen olevani osittain vastuussa. -Ei. Annetaan asian olla.
Oletko miettinyt, mitä sanot Edille?
Olen. Hän saa lakata tekemästä sopimuksia minun nimelläni.
Tai isäni nimellä.
Sinulla on oikeus olla vihainen, mutta he järjestävät meille juhlat.
Juhlat, joita emme pyytäneet.
SE OLISIT VOINUT OLLA SINÄ
Tehkää tilaa.
-John. -Carrie!
Carolyn!
En näe mitään.
Carolyn.
Perääntykää. Antakaa meille tilaa!
Anna meille jotain, mitä työstää!
Häipykää täältä!
-Lähtekää pois. -Oletko kunnossa?
-Olen. -Oletko varma?
-Häipykää. -On myöhä. Mennään vain.
En näe ongelmaa. Tämä on vasta alkuvaiheessa…
Laitoit nimeni johonkin isääni liittyvään kysymättä ensin minulta.
En sanonut, että suostuit siihen. Ehdotin vain, että otamme sinut mukaan…
Jos haluat hyötyä isämme perinnöstä näin, hyvä on.
Älä sotke minua tähän.
Mikä tämä sitten on?
ONNEA, HERRA PRESIDENTTI
Se on leikkimielinen.
Kaikki muut saavat pilkata perhetarinaa. Miksemme mekin?
Koska se ei ole hauskaa.
Se on tahditonta ja uskomattoman noloa.
Milloin sinusta tuli suvun perinnön vartija?
Kun aloit pukea julkkiksia, kuten isämme väitetyn rakastajattaren.
Oletko niin epätoivoinen,
että turvaudut halpoihin julkisuustemppuihin?
Julkisuuteni ei haittaa miestäsi,
koska hän käyttää sitä isästämme kertovaan dokumenttiin.
Se oli sovittu jo ennen kuin mainitsin nimesi.
Caroline loukkaantui enemmän, kun et edes varoittanut häntä…
-Naama umpeen, Ed. -Älä puhu hänelle noin.
Ei se mitään.
Minusta on käsittämätöntä, että valitat jatkuvasti siitä,
että haluat lehden menestyvän omin avuin,
mutta tunget itsesi silti kaiken keskelle.
Jos olisit ottanut riskin ja yrittänyt jotain…
Olen kirjoittanut kaksi kirjaa, toisen yksityisyydestä. Kannattaa lukea se.
Jos olisin tiennyt, ettet halua osallistua…
Kukaan ei osallistu siihen.
Lakkautin sen.
Olet uskomaton.
Onneksi äiti ei päässyt tänään.
Aikoiko hän pitää taas maljapuheen?
-Kerroitko hänelle työhaastattelusta? -En. Kerroin, että se oli tulossa.
Miten lehdistö sai tietää siitä?
En tiedä.
-Eihän se voinut olla joku, jolle kerroin? -Toivottavasti ei.
Ei kannata yrittää pitää äitiä pimennossa.
Hän lukee siitä lehdestä seuraavana päivänä.
Hän sanoi, ettei lue yhtäkään julkaisua, joka mainitsee minut.
Hän varmasti viihtyy loppuelämänsä The Economistin parissa.
En haluaisi kuulla hänen sanovan "minähän sanoin" niin kauan kuin on mahdollista.
Voitko syyttää häntä? Mitä helvettiä on tekeillä?
En tiedä. Tai siis…
Tiesin, että kotiinpaluu olisi hullunmylly.
-En ole naiivi, mutta tämä on… -Tämä on hirveää.
Ennen kuin menimme naimisiin,
valokuvaajat odottivat ravintolan ulkopuolella.
He ottivat kuvansa ja menivät kotiin, mutta nyt he eivät lähde pois.
He nukkuvat teltoissa jalkakäytävällämme ja lisääntyvät yön aikana.
Voisi sanoa, että Johnin häämatkapuhe kaikui kuuroille korville.
Niin. Olisi pitänyt hioa sitä.
Ei olisi kannattanut kertoa lehdistölle, etten ole enää yksityishenkilö.
Minusta on outoa, että hän pyysi yksityisyyttä vain sinulle.
Aivan kuin huomio ei haittaisi häntä. "Älkää loukatko haurasta vaimoani."
Jaaha. Yritäpä itse hallita tuhatta toimittajaa.
Tarvitsen drinkin.
Hyvä on. Baari taitaa olla maksullinen.
Oletko miettinyt, mille järjestöille lainaat nimesi?
Mitä tarkoitatte?
Jackie oli ahkera entistäjä.
Hän yksin pelasti Grand Centralin terminaalin.
Olemme varanneet taidejärjestön johtokunnan paikan sinulle.
Samoin American Balletin.
Nyt on aika vakiinnuttaa filantrooppiset ansiosi
ennen kuin John vastaa niin sanotusti kutsuun.
Carolyn, saisinko lasin vettä?
Olen pahoillani. Suokaa anteeksi.
Oletko kunnossa?
Olen. Suojelen sinua East Hamptonin noidilta.
-Olet aika kiero, tiesitkö? -No…
En ole koskaan ollut juhlissa, jotka on järjestetty ihmisille,
joita ei ole kutsuttu toisiin juhliin.
Olisi henkilökohtainen helvettini, jos olisin juhlavieras.
Niin. Kyllä.
Kutsumattomista puheen ollen,
kuulin, että äitini lähetti sinulle hiuspinnejä häälahjaksi.
-Ja hiusdonitseja. -Niitäkin.
Loukatun Bouvierin raivo on vertaansa vailla.
-Pyysin, että John kutsuisi hänet. -Niin.
Miten voit?
Loistavasti.
John sanoi, että olet optimistinen kliinisen tutkimuksen suhteen.
Niinkö hän sanoi?
-Hän ajattelee vain positiivisesti. -Tiedän.
Olen aina nähnyt Johnin version todellisuudesta lähietäisyydeltä.
Onneksi ei ole enää minun harteillani muistuttaa häntä kuolevaisuudesta
ja siitä, ettei asioita voi toteuttaa tahdonvoimalla.
Onnea matkaan.
Älä pyydä minulta neuvoja. Olen eläkkeellä.
-Täytyy käydä kiertelemässä. -Niin.
-Tarvitsetko muuta? -Olen kunnossa.
Hei.
Olet hyvä tyyppi.
Kuulin, että saatat kastaa varpaasi poliittisiin vesiin.
En tiennyt, että olet yhä Teddy-sedän palkkalistoilla.
Olen poliittinen konsultti ja kaikkien palkkalistoilla.
Niin.
Monet supisevat siitä, miten puolueen kannattaisi hyödyntää sinua.
Tarkoitan vain,
että senaattori kuulostaa paremmalta kuin Georgen entinen päätoimittaja.
-Pitäisikö minun imarrella vaimoasi? -Ei. Älä puhu hänelle tästä.
Hän tosiaan osaa ottaa huoneen haltuunsa.
Uudestaan.
Voimmeko hakea alakerrasta karkkia Edgarilta?
Luulin, ettet koskaan kysyisi. Mennään.
Missä toinen tyttäreni on?
Anteeksi.
Siinä se on. Puhalla.
Oikeassa olit. Pallo on erityinen.
Missä?
Mennään yläkertaan.
Emme halua olla täällä alhaalla.
Heippa.
Mitä sinä teet?
Mitä? En minä…
Olen pahoillani.
-En halua tietenkään vaarantaa lapsiasi. -Ei se mitään.
Hän pyysi minua hakemaan karkkia. En uskonut, että meitä kuvataan sisällä.
Hehän ovatkin yleensä pidättyväisiä.
Tiedät, että minulla on tiukat rajat lasteni ja lehdistön suhteen.
Jos sinä ja John aiotte viettää aikaa heidän kanssaan,
sinun oltava hyvin tietoinen, että paparazzit seuraavat sinua kaikkialle.
Ymmärrän. Totuttelen yhä kiihkomielisiin paparazzeihin.
Luulisi, että sinä jos kuka ymmärtäisit tilanteeni.
En valinnut tätä, Carolyn.
Sinä olisit voinut elää mitä tahansa muuta elämää, mutta valitsit tämän.
Valitsin veljesi tästä elämästä huolimatta.
Sitten en tiedä, mitä sanoa.
Tiedän, ettet olisi tavallisesti tekemisissä kanssani.
Rakastan veljeäsi enemmän kuin mitään muuta. En halua, että olemme vihollisia.
Meidän pitäisi palata juhliin. Olimme poissa kauan.
Oletko kunnossa?
Pärjään kyllä.
Näen rattaiden raksuttavan.
Mitä ajattelet?
Kylmiä jalkojasi.
Tiedän, että tilanne on päällä, mutta se menee ohi.
Lupaan sen.
-Milloin? -Pian.
Rakastan sinua valtavasti.
Kuinka paljon?
Sitä ei voi mitata.
Et ole muutenkaan kovin hyvä matikassa.
Voisimmepa jäädä tänne ikuisesti.
-Sänkyynkö? -Ei.
Vain tänne.
Tähän hetkeen.
KAKSI KUUKAUTTA MYÖHEMMIN
Missä hän on, John?
Emme ole nähneet häntä viikkoon.
HEMMOTELTU KAUPUNGISSA
Ainakin hän salasi henkilöllisyyteni.
"CKB". Joo, tosi hienovaraista. Nyt et voi nostaa kunnianloukkaussyytettä.
Muita lehtiä ei huoleta maineeni tahraaminen, joten miksi häntäkään.
Soitan takaisin.
-Jessus, että ulkona on kylmä. -Kuinka kauas juoksit?
Katakombeille asti.
Huulesi ovat kylmät.
Treenaatko johonkin, mistä en tiedä?
Lomapaino ei lähde itsestään.
Oletkin päästänyt itsesi rupsahtamaan.
Toiko lähetti minulle mitään?
Ei. Miten niin?
Yksi Murphy Brownin tuottajista lähettää käsikirjoituksen.
Onko sinulla iso rooli siinä ohjelmassa?
Ei. Vain yksi kohtaus Candice Bergenin kanssa.
Annan hänelle Georgen uuden numeron.
Entä jos sinusta tulee vakiokasvo? Miten valitset tähteyden ja Georgen välillä?
Rooli ei ole niin iso, mutta ehkä…
Se oli vitsi.
Hyvä tietää, mitä ajattelet.
Eihän aikataulussasi edes ole tilaa tälle.
Onneksi Rosemarie hoitaa sen, en minä.
-Eikö sinun pitänyt tavata tohtori Waters? -Hän ei taida sopia minulle.
Viimeksi kerroin, etten nuku.
Hän sanoi, että naisen mieli on salaisuuksien valtameri.
Siinä se. Se oli ainoa oivallus.
-Moneltako lounaasi muuten on? -Kahdelta.
Hän ei halua, että riitelemme lounasruuhkassa.
Kuuntele häntä äläkä pelkää niellä ylpeyttäsi, jos on pakko.
En usko, että hän myöntyy mihinkään.
-Hän on itsepäisin tuntemani ihminen. -Tuo ei auta korjaamaan välejänne.
Äläkä ota Ediä puheeksi. Kierrätte silloin vain kehää.
Hänen pitää ymmärtää, että sinä olet nyt etusijalla.
Sen ei pitäisi olla jompikumpi.
Tarvitset siskoasi. Korjaa välinne.
Hyvä on.
Menen suihkuun.
-Äläkä myöhästy! -Selvä.
Luin haastattelusi pastori Grahamin kanssa. Se oli kaunis.
Kiitos.
"Missä oma vapaa tahtomme päättyy ja Jumalan tahto alkaa?"
-Sinulla taisi olla paljon mielessäsi. -Viime kuukaudet ovat olleet stressaavia.
Eikä se helpota, ettemme ole puheväleissä.
Kunpa olisit ottanut häneen yhteyttä.
-Mitä sanoisin? -En tiedä.
Tarjoaisit oliivinoksan tai yrittäisit rauhoitella tilannetta.
Minusta tuntuu, että dokumenttiohjelma herätti isompia ongelmia.
Joskus minusta tuntuu, että minut on siirretty lasten pöytään.
Minuun ei luoteta tarpeeksi.
En pitänyt sitä minään, kun Ed kertoi asiasta.
Sinä olet jatkuvasti kiireinen ja viet paljon tilaa perheessämme.
Jos Ed haluaa jotain pientä itselleen, sinä tuskin huomaisit sitä.
-Se on henkilökohtainen projekti. -Niin on.
Siksi minusta tuntui, että voisin luottaa sen miehelleni.
Kun yksipuolisesti lakkautit projektin,
käytit vaikutusvaltaasi ja teit selväksi,
että tässä perheessä vastuu on vain sinulla.
Eihän se ole totta.
Olen aina ollut tilivelvollinen sinulle.
Välimme eivät selvästi enää ole sellaiset.
Olisi pitänyt puhua kanssasi ennen kuin lakkautin sen. Olen pahoillani.
Miten Carolyn jakselee?
Luen uutisia, kuten muutkin. Hänellä on ollut vaikeaa.
-Suuri osa on liioiteltua. -Enpä tiedä.
Kaikki raportit meidän kiistastamme ovat osuneet oikeaan.
Se ei ole ollut helppoa.
Paparazzeilla on leiri gynekologin vastaanoton ulkopuolella.
Lehdistö kutsuu häntä narkkariksi ja julkaisee hänestä kuvia terapian jälkeen.
-Se on liikaa. -Olen pahoillani.
Kaikesta.
Se on kurjaa.
Luulin, että tämä olisi jo ohi.
-Sanon hänelle, että se menee ohi. -Ehkei hän halua kuulla sitä enää.
Ehkä hän haluaa vain totuuden.
Ei ole rakentavaa velloa asioissa, joihin emme voi vaikuttaa.
Voisitko puhua hänelle? Tuntuu, että hän on yksin saarella.
Emme ole puhuneet juhlien jälkeen. En taida olla ihanteellinen uskottu.
Mitä tarkoitat? Olet elänyt koko elämäsi julkisuudessa
-ja onnistut säilyttämään yksityisyytesi. -Niin, sinuun verrattuna.
Tein myös kovasti töitä
ja jouduin tekemään valintoja säilyttääkseni jonkinlaisen yksityisyyden.
Valintoja, joita sinä et tehnyt. Ei se mitään. Kukin tyylillään.
Mutta et ole enää yksin. Yhdessä olette kokonaisuus.
Hänen suhteensa lehdistöön ei muutu ennen kuin omasi muuttuu.
Niin.
Hei.
-Anteeksi, että myöhästyin. -Ei se mitään.
-Hei. -Hei.
-Tuo on kiva. -Kiitos.
Ostinko sen sinulle?
Et.
Pomoni soitti häämatkaltaan. Hän on safarilla.
Sekö pervo, joka kehuu sukkahousujasi?
-Ei, hän sai potkut. -Pervoilun takiako?
Ei, hän tuli kokkelipäissään listautumisantiimme
ja sanoi ikäviä asioita huonolla mandariinikiinalla.
Hännystelijäsi tervehtivät minua ulkona. Sinuttelemme nykyään.
Kaipaan sitä, kun minua kutsuttiin Carolyniksi.
"Narttu" ei kuulosta samalta.
Tässä.
-Mitä tämä on? -Juhlistamme ylennystäsi.
Isosiskoni on Morgan Stanleyn varajohtaja.
En oikein vieläkään tiedä, mitä teet työksesi,
mutta tiedän, että se on tärkeää ja olen ylpeä.
En todellakaan halua tulla kuvatuksi juuri nyt.
Haluatko vaihtaa pöytää? Voimme mennä muualle.
Ei tarvitse. He seuraisivat meitä kuitenkin.
Avaan tämän, kun pääsen kotiin.
Soittiko mummi sinulle?
-Ei. Miten niin? -Hän ei ole puhunut kanssasi hetkeen.
Hän taisi nähdä jotain siitä,
että olit koukussa Prozaciin ja sekosit.
Mitä?
Hän ei ymmärrä, miten tämä toimii. Että sinusta voidaan keksiä juttuja.
Miksei hän vain soita minulle?
En tiedä. Joistakin tuntuu, että koska olet niin kuuluisa,
sinulle soittaminen on rasite.
Puhuisit jollekulle.
-Puhun sinulle. -Olen tosissani.
Miten töissä menee?
John ja minä menemme Lontooseen
tapaamaan Georgen eurooppalaisia mainostajia.
En puhu Johnin urasta.
Tarkoitan sinun uraasi. Mitä teet itsesi hyväksi?
Aiheutan sirkuksen kaikille, jotka tulevat lähelleni.
Minne minun pitäisi mennä?
Tuntuu, että niin kauan kuin muistan,
olen tiennyt, kuka olen ja mitä haluan. Nyt tunnen olevani
halvaantunut.
Pelkään tekeväni väärän siirron tai kiinnittäväni huomiota itseeni.
Teen niin juuri nyt.
-Mitä John sanoo tästä? -Hänestä tuntuu kamalalta.
Hän yrittää olla positiivinen ja tukea. Hänen luulisi olevan asiantuntija.
Hän ei ole koskaan menettänyt olematonta yksityisyyttään.
Vaikka hypähtelisit kadulla hymyillen,
sinusta löytyisi silti kirjoitettavaa,
koska onnellinen pari ei myy lehtiä.
Jokainen tarina tarvitsee näkökulman.
Päähenkilön ja vastustajan.
John on päähenkilön elävä ruumiillistuma,
joten sinulla on vain yksi rooli, jota voit esittää.
GUGGENHEIM-MUSEO
-Oletko valmis? -Olen.
Helvetin ämmä.
-John. -Mitä?
Älä viitsi.
-Pahoittelut, hän ei voi hyvin. -Aamupahoinvointiako?
Löysä mekko tänään. Piilotteleeko hän vauvamahaa?
Ei mitään sellaista.
John, mitä hänellä on yllään?
En osaa lausua tätä, mutta se taitaa olla Yamamoto.
CAROLYN "KEHTO" KENNEDY? HÄN HEHKUU!
Tässä.
Vietä hyvä päivä.
Syön illallista David Peckerin kanssa töiden jälkeen,
joten tulen myöhään kotiin.
Selvä.
Mitä nyt?
"Huhut Carolyn Bessette Kennedyn raskaudesta syttyivät uudelleen
Guggenheimissa, kun hän ilmestyi
kasvot turvonneina ja vatsa pullollaan.
Erään vieraan mukaan hän hehkui kuin raskaana.
Toinen sanoi, ettei voi tietää, onko hän masentunut."
Emme yritä saada lasta juuri nyt, mutta entä jos saisin keskenmenon?
Entä jos en voi tulla raskaaksi? Miltä nämä otsikot silloin tuntuvat?
Älä tee tätä itsellesi. Sinun ei pitäisi lukea tätä roskaa.
-Luet kaiken, mitä sinusta kirjoitetaan. -Se on eri asia.
Olen käsitellyt tätä paskaa koko ikäni.
He kutsuivat minua helvetin ämmäksi.
Ketkä?
Tiesin, ettei muutos olisi helppo.
Oli vaimosi kuka tahansa, hän joutuisi taistelemaan yleisestä mielipiteestä.
En olisi voinut kuvitellakaan, että minua nimitetään narkkariksi,
kokaiinihuoraksi tai ämmäksi
aina kun lähden ulos kotini edessä asuvien miesten toimesta!
Ja tiedän, että se on paskaa. En voi olla ajattelematta
ystäviäni kotona, opettajiani, työtovereitani Calvin Kleinilla,
perhettäni, joka lukee tätä roskaa ja miettii,
mitä sille pikkutytölle tapahtui.
"Hän oli niin lupaava."
Ihmiset sanovat, että hän tiesi, mihin ryhtyi.
Mutta edes sinä et tiennyt, mihin me ryhdyimme.
Luulimme, että voisimme palata elämäämme ennen naimisiinmenoa.
Väität, että lehdistö on hallinnassasi, mutta…
Se alkaa tuntua päinvastaiselta.
En ole sanonut sinulle mitään,
koska rakastan sinua niin paljon.
Tämän pitäisi olla elämämme onnellisinta aikaa, ja sitä haluan.
Haluan sitä sinulle ja meille, enkä halua olla…
-En halua olla rasite. -Et olekaan.
En halua, että sinusta tuntuu, ettei minusta ole tähän.
Olen niin väsynyt.
Tule tänne.
Olen pahoillani.
He eivät jätä meitä rauhaan!
-Missä hän on? -Onko hän salkussasi?
Älä huoli, emme buuaa.
Mitä helvettiä?
Mikä häntä vaivaa? Ääliö.
Uskomatonta.
Raadamme niska limassa, ja hän ilmestyy, jos haluaa.
Olen kyllästynyt siihen.
-Missä olit? Meillä oli kokous yhdeksältä. -Minulla oli asioita hoidettavana.
Meilläkin on asioita hoidettavana täällä. En voi pyörittää koko lehteä yksin.
Odota nyt hetki.
Muille ehkä sopii toimia Johnin ajassa, mutta minä en ole yksi heistä.
Carolyn ja minä käymme läpi asioita…
Ei minua vaimosi kiinnosta!
En jaksa enää jauhamista Carolynista ja yksityiselämästäsi.
Älä enää ikinä sano hänen nimeään. Ymmärrätkö?
Lakiosasto on odottanut TV-sopimustasi päiväkausia.
Ihan sama! Allekirjoitan, kun olen valmis!
Mikset tarjoa itseäsi TV-sopimukseen, Michael?
-Siksi, koska sinä et kiinnosta ketään. -Olet yksi helvetin tragedia.
Tämänkö takia olet myynyt minua?
Tiedätkö, millaista on tukea sinua vuorokauden ympäri?
Et pysty mihinkään yksin. Minun on pitänyt esittää äitiäsi ja isääsi!
Turpa kiinni.
Et ole mitään ilman nimeäsi.
Saat osaksesi myötätuntoa, ja hymyilet nätisti.
Helvetti.
Haista paska!
Painu helvettiin toimistostani!
Ilomielin.
Otan loparit.
Muu maailma näkee vihdoin, millainen vitsi oikeasti olet.
Helvetti.
Hei. John täällä.
Oletko vapaa illalla?
Pahoittelut.
Sanoin, että voit osallistua milloin vain.
Mitä sinulla on mielessä?
KIRJAN "ONCE UPON A TIME" INSPIROIMA
Käännös: Alma von Creutlein